dental bonding in Rockford 61107
crowns dental 75751
average cost of veneers Inglewood 90301
hilary duff teeth Webster
Grand Haven find dentist
aspen dental Modesto 95355
tooth repair Wakefield MA Die lewensfases van geld in jou 20’s, 30’s, 40’s, 50’s en 60’s - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Die lewensfases van geld in jou 20’s, 30’s, 40’s, 50’s en 60’s	Die lewensfases van geld in jou 20’s, 30’s, 40’s, 50’s en 60’s
Vrydag, Februarie 26th, 2016
Spaar behoort altyd ŉ prioriteit te wees, maar hoe jy jou spaargeld aanwend, kan gedurende jou loopbaan verander.
Jou 20’s is die ideale tyd om ŉ spaarplan te begin opbou. Indien jy nog nie met ŉ gesin begin het of ŉ huis gekoop het nie, is dit belangrik dat jy jou besteebare inkomste vir jou laat werk eerder as om dit op vermaak, handelsmerkklere en foefies te vermors.
In hierdie stadium behoort jou prioriteit die begin van ŉ noodfonds te wees. Dit sal jou finansieel beskerm teen toekomstige noodgevalle soos hospitaalrekeninge of bybetalings op ŉ motorongeluk. Mettertyd kan jy hierdie fonds opbou om ten minste drie maande se maandelikse uitgawes te dek sodat dit jou ook kan beskerm indien jy jou werk verloor.
Begin ook met aftreebydraes aangesien jy die voordeel van saamgestelde groei op die lang termyn sal kry. Hoe vroeër jy begin spaar vir aftrede, hoe minder sal jy in werklikheid oor die hele tydperk hoef te spaar. Bonusse en dertiende tjeks is uitstekende maniere om jou spaargeld aan te vul – mik daarna om 15% van sodanige meevallers óf in jou aftree-annuïteit óf in jou maatskappy se pensioenfonds te spaar.
Vestig ŉ spaarplan vir ŉ motor en ŉ huis. Dit is duur bates wat jy sal wil aanskaf. Koop dit eers wanneer jy genoeg gespaar het sodat jy nie buitensporig baie skuld hoef aan te gaan nie.
Teen die tyd dat jy in jou 30’s is, behoort jy reeds oor werksvaardighede te beskik en het jy hopelik reeds die voordeel van bevorderings gekry – wat beteken dat jy meer geld sal hê.
Gebruik die addisionele inkomste eerder om jou mediumtermynspaargeld aan te vul as om ŉ groter huis te koop of jou motor op te gradeer, veral indien jy beplan om met ŉ gesin te begin. Moenie jou aftreegeld in kontant neem wanneer jy van werk verwissel nie. Indien jy dit reeds gedoen het, verhoog jou bydraes sodat jy kan inhaal.
Jou 40’s Gedurende hierdie dekade sal jy heel waarskynlik as gevolg van werksondervinding ŉ verdere verhoging in jou inkomste beleef, maar jy is ook ten volle verantwoordelik vir jou gesin. Jy sal moet sorg vir huispaaiemente, skoolgeld en moontlik die versorging van ouerwordende ouers.
Indien jy nog nie jou aftreebesparing gemaksimaliseer het nie, begin dadelik aangesien dit nie so ver in die toekoms lê nie. Indien jy ŉ gesin het wat van jou inkomste afhanklik is, behoort jy jou lewensdekking te hersien. Jou kort- en mediumtermynspaargeld moet gefokus wees op skoolgeld. Begin jou ook toespits op die afbetaling van jou skuld.
Die 50’s is gewoonlik ŉ tyd van finansiële bekommernisse. Die meeste mense begin nou eers na hulle spaargeld vir aftrede kyk en besef dat dit veels te min is. Loopbaangewys neem die risiko’s toe en namate jy nader aan die aftree-ouderdom kom, kan jy eerste op die afleggingslys wees wanneer maatskappye afskaal.
Net soos tydens vorige dekades is ŉ noodfonds baie belangrik. Enige mediumtermynbesparings moet nou fokus op die beplanning van ŉ nuwe loopbaan sodat jy vir ŉ noemenswaardige tyd na aftrede vir jouself kan werk.
Dit is die dekade van afrekening. Indien jou aftreevoorsiening nie voldoende is nie, moet jy begin om alternatiewe beplanning te doen. Die goeie nuus is dat jy kan oorweeg om te besnoei op lewensdekking indien jou verband afbetaal is en jou afhanklikes aanbeweeg het. Die slegte nuus is dat jy jou mediese dekking sal moet aanvul. Indien jy nog nie jou aftreebefondsing gemaksimaliseer het nie, is dit nou beslis jou laaste kans.
Chev verlaat SA: Só word jy beïnvloed	Cyril Blackburn Dit is teen dié tyd algemene kennis dat die motorvervaardiger General Motors (GM) sommige van sy bedrywighede in Suid-Afrika gaan staak. Dié vervaardiger se aankondiging minder as ŉ maand gelede dat die vervaardiging en verkoop van alle Chevrolet-voertuie in Suid-Afrika teen einde 2017 uitgefaseer sal word, het skokgolwe deur die Suid-Afrikaanse vervaardigingsektor én eienaars van Chevrolet-motors ... Lees meer	Nie gelys in register: Is aandele steeds myne?	Sanette Viljoen Jannie koop aandele in ŉ maatskappy en ontvang ŉ aandelesertifikaat. Hy gaan woon die aandeelhouers se algemene jaarvergadering by, net om te hoor hy mag nie stem nie, omdat hy nie in die maatskappy se aandeleregister gelys is nie. Wie besit dan regtens die aandele, en het Jannie dan geen regte as aandeelhouer nie? Wat is ... Lees meer	Verkopers nie meer gyselaar van munisipale skuld	Michael Collins, Grant Ford, Natasha Fletcher en Pauline Manaka Die howe het nogmaals tot die redding gekom deur ŉ verkoper se verpligting om uitstaande munisipale skuld te betaal alvorens hy of sy ŉ eiendomsbelastingbewys ontvang, op te klaar en te bevestig. In ŉ neutedop, munisipaliteite mag nie meer ŉ verkoper gyselaar hou deur te weier om ŉ eiendomsbelastingbewys ... Lees meer	1